Պլաստուններ

Պլաստուններ (՝ «սողալ» բառից), Կուբանի բանակում՝ նախկինում Սևծովյան զորքերում, հատուկ հետևակային կազակ՝ հատուկներ, որոնք Կուբանում  պահակային և հետախուզական ծառայություն էին իրականացնում։

Պատմություն 
19-րդ դարում Ռուսական բանակում հետախույզներ էին հավաքագրվում աղքատ կազակներից, ովքեր ձի ձեռք բերելու միջոցներ չունեին։ Ըստ 1842 թվականի բանակային հաստիքների՝ Սևծովյան զորքերի հետևակային և հեծելազորային ստորաբաժանումներին զուգահեռ ստեղծվել են պլաստունների խմբեր։ Սևծովյան սահմանային գծի հետախույզները զինված էին կարճափող հրացաններով, որոնց որպես սվին խոշոր դաշույններ () էին ամրացնում։ Ծառայությունից դուրս կազակ-պլաստունները կրել են չերքեզական հագուստ։ 

«Ռուսկի վեստնիկ» () ամսագրի 1867 թվականի համարում ռուս նշանավոր զորավար Ռոստիսլավ Ֆադեևը խորհուրդ է տվել հետախույզների ընտրյալ հրաձգային գումարտակներ ստեղծել պրոֆեսիոնալ որսորդներից՝ պնդելով, որ սովորական նորակոչիկներին կարելի է սովորեցնել ճշգրիտ կրակել, բայց նրանց չի կարելի անաղմուկ շարժվել, աննկատ մնալ և որսորդի հնարամտություն սովորեցնել։ Չի կարելի մեկ անգամ անցած ուղին հիշելու, գետը լողալով անցնելու, երեք օր անշարժ զոհին հետևելու, այնուհետև նույնքան հանկարծակի այն չեզոքացնելու կարողություն և այլ հմտություններ սովորեցնել։ Որսորդը տիրապետում է այս ամենին և դրանք հետախույզի խառնվածքն են։

Պլաստունները որպես կազակական զորքերի առանձին ստորաբաժանումներ ակտիվ մասնակցություն են ունեցել Ռուսական կայսրության կովկասյան պատերազմներին, Ղրիմի պատերազմում Սևաստոպոլի պաշտպանությանը, 1877-1878 թվականների ռուս-թուրքական պատերազմին, ռուս-ճապոնական և Առաջին համաշխարհային պատերազմում։.

Հայրենական մեծ պատերազմի ժամանակ, ավանդույթի համաձայն «պլաստուն» անվանումն են կրել կազակական որոշ գումարտակներ, գնդեր և 9-րդ Պլաստունյան հրաձգային դիվիզիան։

Ըստ պատմական գրող Անդրեյ Սերբայի պլաստունների մասին պատմվածքի նկարահանվել է «Ոչ պաշտոնական հանձնարարություն» ֆիլմը, որի գործողությունները տեղի են ունենում Չեխոսլովակիայում 1945 թվականի հունիսին։

Կուբանի Պլաստունովսկայա գյուղն իր անունը ստացել է Սեչի համանուն բնակավայրից։ Սոչիի Պլաստունկա գյուղը կոչվել է առաջին վերաբնակիչներ-պլաստունների անունով։

Հետաքրքիր 
Խորհրդային և որոշ հետխորհրդային երկրների բանակներում պլաստուններից մնացել է փորսողանց տեղաշարժվելը «պլաստունավարի» () կոչելը։

Գրականություն 
 
 
 Петрашин И. М. Пластуны Кубани. — Краснодар, 1977
 Петрашин И. М. Боевой путь Краснодарской пластунской дивизии. — Краснодар, 1973
 Краснодарская пластунская : Боевой путь в годы Гражданской и Великой Отечественной войны. Сборник. Сост. Л. В. Тимофеева, М. Н. Тарасенко. Рецензенты: генерал-майор Дорофеев, Александр Анатольевич, полковник Г. В. Захаров — Краснодар: Кн. изд-во, 1990.- 400 с. ISBN 5-7561-0547-6
 Краснодарская Краснознамённая: 90 лет ратного пути (9-я мсд, 131 омсбр, 7-я военная база) / под общ.ред. Л. С. Рудяка, консультант: генерал-майор Дорофеев, Александр Анатольевич. — Майкоп: ООО «Качество», 2009. −419 с. ISBN 978-5-9703-0221-7.
 Толстой Н. Н. Пластун. Повесть. Тула. Приокское книжное издательство. 1987
 Шевченко И. Н., Калиновский П. Н. Девятая пластунская. М., 1970.
 Тарасенко М. Н. О героическом пути Краснодарской Краснознамённой пластунской дивизии. Краснодар, 1983.

Ծանոթագրություններ

Արտաքին հղումներ 

 
 Пластуны Кубани.
 Шпаковский А. Записки старого казака. Пластуны на Лабинской линии. — СПб.: Православное издательство Сатисъ, 2018. — 282 с. — ISBN 978–5–7868–0111–9.

Կազակություն
Ռուսաստանի ռազմական պատմություն
Ռազմական միավորներ և կազմավորումներ
Կազակական զորքեր